Sinoptiklar kelayotgan hafta boshida kuzatiladigan ob-havo ma’lumotini e’lon qildi. Unga ko‘ra, 17 apreldan respublikaning shimoli-g‘arbiy hududlariga Turkmaniston orqali Kaspiy dengizdan salqin va nam havo massalari kirib keladi. Sovuq ob-havo esa katta-kichik yeri bor va ekin ekkan har qanday dehqon, bog‘ egasini xavotirga solishi tabiiy. Kun.uz muxbiri kutilayotgan ob-havo sharoitida dehqonlar ko‘rishi kerak bo‘lgan agrotexnik va boshqa ehtiyot choralari haqida soha mutaxassislari bilan suhbatlashdi.